description: Бюджетът на държавата се превръща в политически заложник

title: Плосък данък и други глупости

maintext:
С предизборни популистки промени на второ четене депутатите може да вкарат страната в нова бюджетна криза
© АНЕЛИЯ НИКОЛОВА
По-добрият вариант е служебният кабинет да работи по старата рамка, докато се избере нормално ново правителство.
функция на съвета е да наблюдава спазването на числовите фискални правила в бюджета. Той изготвя и мотивирано становище и препоръки при внасяне на проектобюджета, но то беше твърде политически коректно, а и не беше взето предвид от депутатите.
Какво има в проекта
- Увеличение на заплатите на учителите с около 8% от началото на 2017 г.
- Ръст на минималната работна заплата с почти 20% до 460 лв.
- Увеличение на някои социални плащания.
- По-висока осигуровката за фонд "Пенсии" с един процентен пункт
- С почти 800 млн. лв. повече средства за сектор "Отбрана и сигурност"
- Дефицит в размер на 1.33 млрд. лв.
- С 3.6 млрд. повече разходи спрямо 2016 г.
- Над 6.2 млрд. лв. са предвидени за инвестиции – една част за проекти като ТОЛ системата, други – за съфинансиране по еврофондовете.
Трудно. ГЕРБ обяви, че няма да изтегли изготвения от кабинета "Борисов" проект на бюджет за 2017 г., и той мина на първо четене през почти всички парламентарни комисии, а настоящият и бъдещият президент вече говорят за съставяне на служебен кабинет. Тъй като е възможно настоящият парламент да не може да бъде разпуснат до януари, а да имаме служебно правителство още този месец, вероятността служебният финансов министър да трябва да защитава на второ четене в парламента проект, внесен от Владислав Горанов, изглежда голяма. Проблемът е, че новият министър няма да има зад гърба си парламентарно мнозинство, което да го подкрепя. "От правна гледна точка, парламентът може просто да забрави за съществуването на нови служебни министри и да си гласува бюджета така, както решат депутатите", казва Петър Ганев от Института за пазарна икономика. В същото време отговорността за техните решения ще се носи от служебния кабинет.Това е основното притеснение. В предизборна ситуация като настоящата, изкушението да се предлагат популистки мерки, е голямо. А и в момента всички играят срещу всички. От изказванията на депутати от различните парламентарни сили досега стана ясно, че ДПС искат повече пари за отбрана, Патриотичният фронт търси 1.5 млрд. лв. за увеличение на минималната пенсия на 300 лв. (при 161 лв. в момента), от АБВ започнаха да говорят за безплатни детски градини, от едното крило в БСП – диференциран ДДС за детските храни и стоки. Ако се приемат всички подобни искания, дефицитът ще набъбне доста над планираните 1.33 млрд. лв. Другият вариант е срещу новите разходи депутатите да решат да запишат повече приходи с мотив, че те са подценени. Което в крайна сметка пак може да доведе до свръхдефицит."Ако отвън се видят някакви макроиндикации – влошен дефицит, влошена данъчна събираемост, това са сигнали за това доколко страната е способна в рамките на вътрешния си политически ресурс да взема благоразумни решения", казва Лъчезар Богданов, цитиран от Investor.bg.Георги Ангелов от "Отворено общество" дава пример с Румъния. В момента там действа служебно правителство. "В същото време в парламента партиите са в предизборна надпревара, т.е. надпреварват се кой ще предложи по-популистки мерки. Поради липсата на редовно правителство и парламентарно мнозинство румънският парламент приема всякакви разнопосочни мерки – например едновременно се намаляват бюджетни приходи и се увеличават бюджетните разходи. България също върви към назначаване на служебно правителство при наличие на действащ парламент, както в Румъния. Добре е обаче да се поучим от лошия румънски опит и да избегнем бюджетна криза", допълва икономистът.Нищо фатално. По закон правителството ще трябва да работи по фискалната рамка от предходната година. Приходите се събират в съответствие с действащата нормативна уредба, а разходите трябва да са в размер, не по-голям от размера им за същия период на предходната година. Има и още едно условие – те не трябва да надхвърлят постъпилите приходи и помощи. По този начин се гарантира, че служебното правителството няма да остави държавните финанси на червено.Нормативната уредба позволява на служебния кабинет да емитира и дълг, но само за да рефинансира стар. Догодина падежират еврооблигации на стойност 950 млн. евро, както и ДЦК за 800 млн. лв. Проектобюджетът на кабинета "Борисов" предвижда през 2017 г. да не се излиза на международните пазари. Вместо това ще се рефинансира само вътрешният дълг, а еврооблигациите трябва да се погасят със средства от фискалния резерв. Това не би трябвало да е проблем, тъй като нивото на резерва в момента е рекордно високо – над 12 млрд. лв. без парите от ЕС.На този етап – да. "Смятам, че вариантът с оттегляне на проектобюджета е много по-чист и коректен", е мнението на Любомир Дацов, бивш зам. финансов министър и член на Фискалния съвет. Подобна теза споделят и повечето анализатори. Още повече че в пакета с бюджета вървят и промените в данъчните закони за догодина. А червените депутати вече заявиха, че ще подкрепят финансовата рамка за догодина, ако бъде прието предложението им за въвеждане на прогресивно подоходно облагане.Малко по-различно е мнението на Петър Ганев. Според него влизането в нова година без бюджет също крие рискове, тъй като тази ситуация не е отигравана до момента. "А и се създава временно социално напрежение, тъй като ще бъдат замразени обещаните увеличения на учителските заплати и на някои социални плащания", допълва той.Не. Подобен рязък завой в данъчната политика не се прави, без да е ясно кой ще носи отговорността за него. Но това е най-малкият проблем. Премахването на плоското облагане ще има конкретни икономически последици - България ще загуби конкурентното си предимство в битката за и без това намаляващите чужди инвестиции, най-вероятно част от доходите отново ще потънат в сивата икономика, потреблението ще се свие. Финансовият министър в оставка Владислав Горанов заяви, че загубите от приемането на прогресивно подоходно облагане ще са 1.236 млрд. Това е приблизително размерът на ведомството с най-голям бюджет в държавата – МВР.Добрата новина е, че засега не изглежда да има каквото и да е мнозинство, което да е склонно да направи такъв рязък завой в данъчната политика на страната. Дори самата БСП не изглежда единна по това предложение и надали ще говори с един глас по него.По политически причини. Първоначалното намерение на втория кабинет "Борисов" е било да изтегли внесения в парламента в края на октомври проектобюджет за 2017 г. Това подсказва и дадено преди балотажа за Investor.bg интервю на Менда Стоянова (ГЕРБ), която е председател на бюджетната комисия в парламента. "Законът за бюджета е може би най-политическият закон и в този смисъл е най-закономерно той да бъде изтеглен. Просто няма да бъде политически коректно чрез него да се налагат политики, които не са приоритет за сегашното мнозинство в парламента", казва Стоянова в интервюто.Впоследствие обаче от ГЕРБ са решили, че това ще носи политически негативи за партията. Най-малкото - става лесно уязвима откъм нападки, че се е отказала от политиките, които залага с бюджет 2017. И най-вече се отказва от парите за отбрана и увеличението на заплатите на учителите. Иначе няма как да се обясни говоренето на финансовия министър Владислав Горанов, че бюджетът може да се напълни с популистки идеи между първо и второ четене, но че кабинетът "Борисов" няма да го оттегли.Не. Фискалният съвет има по-скоро съветническа роля, тъй като беше създаден като консултативен орган към парламента. А и повечето му членове – пет на брой, са партийни кадри. По закон най-важната


description: От българската компания отричат да е стартирана процедура за продажба

title: Френският телеком Orange оглежда БТК

maintext:
© Цветелина Белутова
Les Echos по-рано през седмицата. Според него, френският оператор обмисля придобиването на бившия български държавен монопол. От БТК отрекоха да е стартирала процедура по смяна на собствеността в официално съобщение. Според същото
съобщение
акционерите, чийто състав продължава да е спорен и да се водят дела, нямат намерение да продават.
Последната официална смяна на собствеността на БТК се случи едва преди малко повече от два месеца, когато Спас Русев си подсигури контрола, чрез консорциум, в който той има 46% участие, а другите му големи партньори са руската ВТБ, както и българските й мениджъри Милен и Георги Велчеви и Красимир Катев.
След доста перипетии през тази година собствеността в БТК се смени, макар и контролът да не е окончателно прехвърлен и воденият от Спас Русев консорциум не успява да впише промени в борда и залог, за да обезпечи финансирането. Въпреки това е възможно вече да се подготвя и нова сделка. Поне така може да се съди от думите на Рамон Фернандес, заместник изпълнителен директор на френската телекомуникационна компания Orange, пред електронно издание на"Към момента няма задействан процес по продажба. Акционерите на VIVACOM потвърдиха, че на този етап нямат планове в тази посока", е официалното становище на телекома."Да, това е една от възможностите, които разглеждаме", казва Фернандес, цитиран от изданието, и допълва, че Orange постоянно оглежда за нови активи. Изглежда обаче френският телеком, чиито приходи на групово ниво за последното тримесечие растат до 10.3 млрд. евро, се е активизирал на изток. На 18 октомври молдовският антимонополен регулатор е одобрил сделката между местната дъщерна компания на Orange и локалния кабелен и телевизионен оператор Sun Communications. Френският оператор има бизнес в Европа, Близкия Изток и Азия.Ако сделката се случи, това ще е добра новина за БТК, която ще се сдобие с първия си стратегически инвеститор след пет поредни финансови играча, които минаха през собствеността й от приватизацията й насам. Това през годините натоварваше компанията с дълг, а освен това донякъде намаляваше и хоризонта на инвестициите и плановете й.Освен с най-големи обороти в сектора в България – 650 млн. лв. за изминалото деветмесечие, и монопол върху подземната кабелна мрежа, БТК е известна и със сложно структурираните сделки около себе си. Последната такава с петия й (и вероятно временен) собственик се случи в края на август. Тогава 100% от акциите на люксембургското InterV Investment, което чрез "Вива телеком България" държи всички акции на БТК, са прехвърлени на Viva Telecom (Luxembourg) срещу 330 млн. евро заради непогасен мостов заем към ВТБ. Това беше потвърдено от самата руска банка, която влезе и в ролята на купувач и кредитор, като отпусна 240 млн. евро заем за покупката и влезе с 20% минус една акция в консорциума.Така за останалите участници остава да набавят около 100 млн. евро финансиране, за да покрият разликата до цената, с която Русев спечели наддаването за телекома през ноември 2015 г. в Лондон. Останалите акционери са дружество на българските мениджъри на ВТБ, водени от бившия финансов министър Милен Велчев с 19%, и група бивши кредитори, водени от Майкъл Тененбаум с 15% плюс една акция.Идеята на сделката беше, не на последно място, да се разчистят отношенията с КТБ, чиито синдици търсят сума от порядъка на 125 млн. евро от предишните собственици на БТК.

fasttext_language: bg


description: Как се представиха различните активи след изненадващото избиране на Тръмп

title: Пазарите след голямата промяна - седмица едно

maintext:
След избирането на Тръмп, извън САЩ интерес се наблюдаваше към акциите в Япония и Русия.
Шест компании, които да следим
Amazon
Компанията и нейният основател Джеф Безос бяха атакувани на няколко пъти по време на кампанията на Тръмп. Основното обвинение, което се отправя към нея, е свързано със злоупотреба с монополно положение. Поне това е критиката, която новият президент нееднократно повтори. Amazon може да пострада и по друга линия - промяна в търговските режими би предизвикала сътресения в сектора на търговията.
За седмица акциите на Amazon са поевтинели с 10%
Apple
Най-голямата по пазарна капитализация компания в света също е на радара на Тръмп. Причината - производството на продуктите на Apple е извън САЩ. През март по време на кампанията си Доналд Тръмп се зарече да принуди Apple да произвежда на американска територия, а не в Китай.
Една от радикалните му идеи - да постави вносно мито от 45% за китайските стоки би повлияла пагубно на резултатите на Apple на най-големия за компанията пазар - САЩ.
За седмица акциите на Apple са поевтинели с 6%
Alibaba
Сходни проблеми има и китайският търговец на дребно Alibaba. Ограниченията в търговията биха се отразили силно негативно на резултатите. Американският пазар е важен за Alibaba, а заявката на Тръмп е да не допусне така лесно изтичането на капитали от САЩ към Китай.
За седмица акциите на Alibaba са поевтинели с 10%
Hospital Corporation of America
Здравната реформа, която обещава Тръмп, е свързана с огромна промяна в регулациите и отмяна на целия пакет политики, известен като Обамакеър. Това би оставило много американци без здравна застраховка, което застрашава бизнеса на болниците.
Само в деня след избирането на Тръмп за президент акциите на HCA пропаднаха с почти 11%. Впоследствие се стабилизираха и не продължиха движението надолу.
Cemex
Обещанието на Доналд Тръмп да построи стена по границата с Мексико крие големи възможности за мексиканската компания Cemex. Базираната в близост до Тексас компания е най-големят доставчик на цимент и строителни смеси в САЩ. Тя разполага с бази както на американска територия, така и в Мексико и е чудесно позиционирана, в случай че обещанието бъде спазено. Проектът обаче може да пропадне или части от него да се окажат просто ограда.
След изборите в САЩ акциите на Cemex поевтиняват с над 10%, тъй като Тръмп намекна именно за подобна промяна - стената да се превърне в ограда по големи части от границата.
Wells Fargo
По време на кампанията си Доналд Тръмп обеща премахването на някои от най-строгите регулации за работа на банките с цел те да могат да се фокусират върху традиционното кредитиране. Това съвсем логично предизвика силен отзвук във финансовия сектор и банковите акции привлякоха интерес. Тук е добре да изведем на фокус най-голямата по размер на кредитния портфейл банка в САЩ - Wells Fargo.
Акциите й поскъпнаха с 20 на сто за последната седмица.
Новината, че Доналд Тръмп ще бъде 45-ят президент на САЩ разтърси света. Социолозите не успяха да предвидят, че недоволството ще изведе шоумена до Белия дом, което превърна избирането на Тръмп в истински шок. Пазарите не направиха изключение – нощта във вторник (американско време) донесе резки движения заради неяснотата около бъдещето на най-голямата икономика.Седмица по-късно ситуацията изглежда далеч по-спокойна. Различните класове активи постепенно се напасват към плана на Тръмп да направи Америка отново велика (Make America Great Again), като този процес вероятно ще продължи през следващите месеци. Причината е, че до момента не е ясно с какъв екип ще работи Тръмп, съответно не са ясни и точните мерки, които ще бъдат прилагани.И все пак, ето какво се случи в първите дни след изборите:Фондовият пазар в САЩ реагира с изненадваща радост на избирането на Тръмп. Индексът на сините чипове Dow Jones Industrial Average записа най-силната си седмица от 2011 г. насам и достигна нов рекорд, като се повиши с 5,4%. Широкият индекс S&P 500 също се представи добре с 3,8% ръст. Печелившите сектори бяха финансовият и здравният. Индустриалните компании също получиха подкрепа в очакване на инвестиции в инфраструктура.Извън САЩ интерес се наблюдаваше към акциите в Япония и Русия.На страната на губещите в САЩ застанаха компаниите за комунални услуги, добивът на благородни метали и технологичните компании. При последните имаше интересно разделение - гигантите Facebook, Amazon, Apple и Alphabet пострадаха много заради страхове, че Тръмп ще изисква връщане на производството в САЩ или ще предприеме антимонополни мерки.На фондовите пазари загуби записаха Бразилия, Мексико, Аржентина, Индонезия. Причината - страховете от протекционизъм и преразглеждане на търговски споразумения. Пазарите в Европа приеха новините умерено, тъй като все още ефектите за Стария континент не са ясни.При държавните ценни книжа (ДЦК) видяхме разпродажби, които предизвикаха ръст на доходността и при развитите, и при развиващите се държави. Основната причина са завишените инфлационни очаквания, свързани с плановете за държавни инвестиции в САЩ.В петък, 11 ноември, доходността по американските 10-годишни ДЦК мина 2,3% за пръв път от близо година. При германските 10-годишни ДЦК доходността скочи от 0,15 до 0,37% в рамките на три дни. След уикенда пазарните движения се нормализираха и се наблюдаваше лека корекция.Силен интерес видяхме при индустриалните метали. Медта например поскъпна с 10% за седмицата, в която Тръмп бе избран за президент. Причината е в очакванията за големи инвестиции в инфраструктура. При останалите суровини обаче ситуацията не бе толкова оптимистична - златото и среброто поевтиняха съответно с по над 5 на сто, а петролът изгуби 4% за три дни.Доларът беше звездата на валутния пазар през миналата седмица, като той поскъпна срещу почти всички останали валути. За периода вторник - петък доларът поскъпна с 3% срещу еврото, което го изведе до най-високото му ниво тази година. Губещите бяха валутите на развиващите се пазари (песото -12%, южноафрикански ранд -7.5%, турска лира и рубла -4% за периода). В основата на това движение са очакванията за курс към по-високи лихви в САЩ, което ще доведе до по-добри възможности за доходност в сравнение с риска, който носят развиващите се пазари.


description: Седмицата е изпълнена с икономически събития, които ще влияят на Уолстрийт. Още във вторник са данните за растежа на икономиката на САЩ, заедно с...

title: Пазарите очакват данните за безработицата и БВП на САЩ

maintext: Седмицата е изпълнена с икономически събития, които ще влияят на Уолстрийт. Още във вторник са данните за растежа на икономиката на САЩ, заедно с потребителското доверие в в страната. В сряда са числата за доходите на домакинствата в САЩ, заедно с традиционните данни за запасите на петрол. В четвъртък са заявленията за помощи при безработица, разходите за строителство и ISM индекса на производството. В петък ще бъдат публикувани данните за безработицата в САЩ – индикатор, който Фед следи много внимателно при определяне на монетарната си политика.


description: Референдумът

title: Правилна енергия, но в грешната посока

maintext:
© Цветелина Белутова
В провеждането на референдума за мажоритарно гласуване и партийно финансиране (по-известен като референдума на Слави) има една добра и една лоша новина.Да започнем с добрата. Резултатите от него дадоха над три милиона доказателства, че е нужна промяна в българската политика. Голямата избирателна активност и категоричната победа на гласовете за мажоритарни избори и намаляване на партийното финансиране показаха масово недоволство от партиите в България и как те управляват. Това е добра новина, защото проблемите там са наистина сериозни и явно има критична маса хора, които го разбират.Лошата новина е, че мажоритарното гласуване и промяната в партийното финансиране няма да решат нищо. Проблемът на българската политика е, че неприемливо много хора в нея, казано по-просто, крадат. Голяма част от партиите са политически крила на мафията, която се е впила в еврофондовете и държавните поръчки. Начинът това да спре е, като крадците влязат в затвора. За да бъдат осъдени обаче, трябва да има нормална полиция, прокуратура и съдебна система. Дали крадците ще се избират мажоритарно или пропорционално, е само детайл, който може да промени евентуално разпределението между тях, но не и резултата за нас.Нещо повече - въпреки че Трифонов и екипът му твърдят обратното, 45 политолози изложиха ясни аргументи защо прилагането на мажоритарна система в два тура ще отслаби малките партии и ще засили големите. Ако това се случи, водещите партии на статуквото - ГЕРБ, ДПС и БСП, ще се закрепостят в почти всички 240 едномандатни региона, които ще бъдат формирани в страната по предлаганата от инициативния комитет система."Суверенът" (по Трифонов) ще разбере това по болезнения начин - след като изпита разочарованието от това да стане съучастник в закрепването на едно ново статукво, което постепенно ще задуши всякаква конкуренция на малките партии. И насъбраната обществена енергия за системна промяна ще заглъхне за пореден път.


title: 96 години от подписването на Ньойския договор - Капитал

maintext:
Илюстрация Mинистър-председателят Александър Стамболийски подписва Ньойския договор
Увеличаване Mинистър-председателят Александър Стамболийски подписва Ньойския договор
Автор: НБКМ-БИА [Wikimedia Commons CC by 3.0] Смаляванеа>
На 27 ноември 1919 г. в парижкото предградие Ньойи-сюр-Сен е подписан мирният договор между България и победителите от Първата световна война, групирани в т.нар. Антанта, останал в българската история като Ньойски договор.
По силата на разпоредбите му България губи 11 000 кв. км от довоенната си територия. Районите на Цариброд, Босилеград и Струмица, както и няколко села в Кулско са дадени на новосъздаденото Сърбо-хърватско-словенско кралство, територията между реките Места и Марица е поставена под управлението на Антантата, а после предадена на Гърция, а Южна Добруджа отново минава под румънски контрол.
На страната са наложени и изключително тежки репарации и контрибуции, които трябва да компенсират загубите на противниците от българското участие във войната.
Илюстрация Карта на териториалните промени на България след Ньойския договор от 1919 г.
Увеличаване Карта на териториалните промени на България след Ньойския договор от 1919 г.
Автор: Ikonact [Wikimedia Commons CC by 3.0] Смаляванеа>
За срок от 37 години България трябва да изплати 2.25 млрд. златни франка, както и да предостави на съседите си 250 000 тона каменни въглища, 33 000 овце, 13 500 крави, 12 500 коне, 9200 волове и др. Договорът забранява на България да има наборна армия, а въоръжените й части могат да се състоят само от доброволци и да не надхвърлят 33 000 души.
В него са включени и специални клаузи за размяна на малцинства с Гърция, които са използвани от властите в Атина през 20-те и 30-те години за етническо прочистване на Южна Македония и Беломорска Тракия от българи. Подпис под договора слага българският премиер Александър Стамболийски, а според популярната легенда веднага след това публично чупи писалката си, за да покаже на Антантата отношението си към диктата, който тя налага над България...
Инфографика Генерал-майор Владимир Вазов, командващ 9-та пехотна Плевенска дивизия, при позициите край Дойран заедно с германски офицер, 1918 г.
Увеличаване Генерал-майор Владимир Вазов, командващ 9-та пехотна Плевенска дивизия, при позициите край Дойран заедно с германски офицер, 1918 г.
Преглед на оригинала [www.lostbulgaria.com] Смаляванеа>
Припомняме един текст от архива на Дневник, който описва оценките и настроенията на съвременниците:
"Това, което става в Ньой, е израз на пълно пренебрежение на чуждото мнение, налагане на волята на великите сили победителки и на техните балкански съюзници над лишената от възможността не само да се защити, но и да изрази своите позиции пред международната общественост България. Опитите за изразяване на българската позиция се посрещат фактически без каквото и да е реално обсъждане.Над страната е издадена присъда гарнирана с някои съмнителни обещания за защита на правата на българските малцинства, останали в пределите на други бълкански държави. Както от тогавашна, така и от днешна гледна точка мирният договор нанася изключително силен удар върху българските национални интереси. Той има тежки последици в териториално, демографско, стопанско, международно, политическо, социално и психологическо отношение. Няма сфера от живота на страната, която да не е засегната от него."Целият текст вижте тук: 90 години след Ньойския мирен договор: Оценката трудно може да бъде променена Можете да разгледате и фотогалериите, които публикувахме в сайта по повод 100 - годишнината от Първата Световна война:


description: Компанията иска да разшири пазарния си дял в Бразилия, но постепенно

title: Силната йена е свила сериозно печалбата на Toyota

maintext:
Директорът на Toyota за Централна и Южна Америка Стив Ангело е неспокоен за бъдещето на компанията в Бразилия
© Stringer
Toyota ще насочи силите си към бразилския пазар, който се очаква да се завърне към растеж през 2017 г. В момента продажбите на Toyota в най-голямата южноамериканска държава се свиват за четвърта поредна година, като японският производител на коли иска да промени това. Проблемите с пазара досега не бяха единствено в Toyota, а в стагниращия пазар като цяло. Очакванията обаче са той да се върне към растежа. Стив Ангело, директор на Toyota за Южна и Централна Америка, има обаче своите притеснения. Те са свързани с това, че пазарът може да се завърне към нормалните си нива по-бързо, отколкото се очаква. "Ако пазарът се разшири изведнъж, не знаем как точно ще задържим пазарния си дял", коментира Ангело по време на автошоуто в Сао Пауло.
По неговите думи Toyota все още няма нужния капацитет, за да произвежда достатъчно коли при нормален пазар. "Към момента нямаме достатъчно заводи и дори не сме убедени, че самите дилъри са готови да поемат едно по-голямо разширение", коментира още той. И признава, че
от компанията са притеснени за бъдещето на пазара. За 10-те месеца на 2016 г. Toyota е продала 148 хиляди коли и пикапи в Бразилия. Това е повишение с един процент спрямо миналата година. В момента Toyota е на едва пето място по пазарен дял в Бразилия. Основният проблем на Ангело и Toyota остава малкият капацитет на производство. В момента, за да се справи с желанията на клиентите си, Toyota използва всичките си предприятия, докато по-големите производители в страната използват едва половината от капацитета си.
Най-големият производител на автомобили в света Toyota отбелязва пореден спад на финансовите си резултати, съобщава Reuters. За третото тримесечие компанията е отчела спад на печалбата с 36% до 393.7 млрд. йени (3.8 млрд. долара) при 611.7 през миналата година. Причината е основно в силната йена, която се отразява зле на продажбите зад граница, а оттам и на печалбите на японските производители. Анализаторите очакваха дори по-ниска печалба на Toyota. Още през май от компанията сигнализираха, че след няколко години на рекордни печалби заради слабата йена сега трендът се обръща. Президентът на Toyota Акио Тойода коментира, че "вълнението се промени съществено" и че отсега нататък компанията ще трябва да работи още по-усилено, за да реализира отново огромни печалби.


description: Събитието в България е част от поредица с няколко такива в региона на Централна и Източна Европа

title: Най-добрите стартъпи ще бъдат наградени на CESAwards

maintext:
Стартъпите - победители за страната, ще се изправят срещу финалистите от региона на заключителното събитие Central European Startup Awards в Любляна, Словения, на 1 декември.
© CESAwards
Получени са над 200 номинации за успешни и бързо развиващи се български стартиращи компании.
"С
Последният етап, преди
българските стартъпи да се включат в
международната надпревара, е националният финал – CESA Bulgaria, който ще се проведе на 14 ноември от 19.00
. в "София тех парк". Освен че ще отдаде заслужената почит на отличените компании, събитието цели да бъде платформа за обмяна на идеи и да стимулира предприемаческия дух.
Най-добрите стартиращи компании в страната ще бъдат наградени на Central European Startup Awards - България, на 14 ноември в "София тех парк". Инициативата се организира в страната от Асоциацията на българските лидери и предприемачи (ABLE), а събитието е част от поредица такива в региона на Централна и Източна Европа. Целта на CESAwards е да свърже бизнеса и идеите на предприемачите в Полша, Чехия, Сърбия, Словения, Хърватия, Румъния, Унгария и България. Централноевропейският финал e един от четирите регионални етапа, част от Global Startup Awards.Регионалното състезание се провежда в два кръга, като започна с приемане на кандидатурите на национално ниво. Всички, които искаха да подкрепят българските стартъпи с най-голям потенциал в една или повече от единайсетте категории, номинираха онлайн избраниците си през септември. Получени са над 200 номинации за успешни и бързо развиващи се български стартиращи компании, а категориите, в които ще бъдат определени най-добрите, са:тартъп на годината", "Най-добра стартираща компания в начален етап", "Най-добро споделено работно пространство", "Най-влиятелна жена в предприемаческата общност", "Най-добър инвеститор", "Най-добър акселератор", "Най-добър финансов тех стартъп", "Най-добър опит от използването (user experience)", "Най-добър стартъп в областта на интернет на нещата", "Най-добра стартираща компания, разработваща изкуствен интелект", "Най-голямо социално въздействие".Сред подбраните на предварителния етап попаднаха 42 компании, един фонд, една акселераторска програма и три жени предприемачи, посочват от ABLE. Организаторите разкриват, че най-оспорвани са категориите за социално въздействие, стартъп в ранен етап на развитието, стартираща компания на годината и най-добър коуъркинг (виж таблицата).На следващия етап жури в състав Явор Джонев, основател на софтуерната компания "Сирма груп холдинг", Алексей Лазаров, управляващ редактор в "Капитал", Кирил Петков, сериен предприемач, Моника Димитрова, програмен директор, и Лора Терзиева, главен оперативен директор от SAP Labs Bulgaria, както и Кристиан Колтеану, генерален директор за Румъния, България и Молдова на GE, решaва кои са най-добрите номинации във всяка категория. Като седми глас в журито е и този на публиката, която беше поканена да вземе активно участие, като гласува онлайн за предпочитания от нея стартъп. По данни на "CESAawards България" е била най-активната страна в публичното гласуване с над 700 уникални гласа.Стартъпите - победители за страната, ще се изправят срещу финалистите от региона на заключителното събитие Central European Startup Awards в Любляна, Словения, на 1 декември.


description: Или какво написаха до служителите си след избирането на Доналд Тръмп за президент на САЩ двама от най-известните изпълнителни директори в страната

title: След бурята

maintext:
Джефри Имелт, изпълнителен директор на General Electric:
"Американският народ отговори ясно и гласува за промяна, което даде на Доналд Тръмп решителна победа. Компанията ни ще подкрепи новия Конгрес и президент и ще работи с администрацията му, както сме правили с всяка друга администрация в последните 125 години.
В GE правим много неща добре, но особено добре знаем как да се адаптираме към бързо променящия се световен ред с оптимизъм и воля. Причината да прегърнем промяната е, че основните ни ценности остават същите. Над всичко ценим разнообразието и взаимното уважение. Подкрепяме хората от всички раси, полове и сексуална ориентация и ще продължаваме да осигуряваме еднакви условия за всички. Ще подкрепяме и ще продължим да укрепваме различните групи в компанията като ключов източник на талант. Вярваме в значението на глобализацията и инвестициите. На базата на тези основни ценности сме в състояние да управляваме глобална компания, която добавя стойност към страните и общностите, в които правим бизнес. Ние сме меритокрация от най-висок стандарт.
Случилото се последната нощ не е уникален само за Америка феномен. Тези избори са последната стъпка от по-дългосрочен, глобален тренд, към който от доста време се нагаждаме - белязан от политическа нестабилност и популизъм. Важно е да разберем и да се поучим от този вот. Този тренд започна още с финансовата криза през 2008 г. - мнозина вярват, че системата не работи за тях. Не виждат реален икономически растеж и смятат, че страните им са поели по грешен път. Хората не вярват на традиционни институции като медиите, политическата класа във Вашингтон и бизнеса. Видяхме същото и при Brexit, както и при други избори в Европа и Азия.
В глобален план работихме много, за да адаптираме компанията към този тренд. Локализираме дейността си и изграждаме силни партньорства с доставчици и клиенти в цял свят. Гордея се да работя за GE и се гордея с всички вас. През кариерата си се научих да слушам повече и да съдя по-малко. В тези времена на несигурност контролираме само това, над което имаме контрол. Трябва да водим с повече страст и отдаденост от всякога. Трябва да приемем различията и другите гледни точки (включително за тези избори!) и да насърчим хората с ново мислене и възгледи да се присъединят към компанията в цял свят.
Следващата стъпка е наша. Напред!"


description: Румънски сенатор и бивш министър на икономиката представи в София свой сборник с разкази

title: Министерство на прошката

maintext:
Восганян представи в София "Играта на сто листа и други разкази", втората му книга, преведена на български.
Фотограф: Калоян Праматаров
Прошката е основна тема и в книгата, която излезе на български току-що -
те
са за
то
те от
, които не могат да зараснат бързо. "Преди да дойда в България, представях разказите в Германия – там някой от публиката ме обвини, че Румъния твърде дълго се лекува от комунизма си, а аз му отговорих, че ако не е било поражението на германците по време на Втората световна война и съюзничските сили, и те щяха дълго да се лекуват от нацизма."
комунистическите лагери, нечовешките изтезания, опитите за бягство през Дунав, завършващи с разстрел, преследванията от страна на "Секуритате" и протестите на миньорите (т.нар. минериади)
Въпреки литературната рамка на събитието по време на гостуването си в София Восганян беше готов да отговаря на въпроси, свързани с новата реалност. Той например смята, че страната му трябва да е по-смела в създаването на големи международни проекти. "А в момента политиците и администрацията в Румъния не само не са смели – те са като парализирани, никой не иска да предприеме нищо заради постоянните дела за корупция, които се водят", казва Варужан. От една страна, те са добра практика, защото наистина намаляват корупцията, от друга страна, понякога се използват и за политическо изнудване и извиване на ръцете – "някои политици си разчистват сметките с обвинения за корупция, което плаши хората да предприемат каквито и да било действия, за да не сгрешат нещо и да не се озоват в затвора". Бъдещето на румънската икономика оттук нататък е в по-доброто усвояване на ресурсите. "А бъдещето на европейската икономика е обединяването, а не разединението – САЩ, Канада и азиатските страни трябва да знаят, че преговарят с единна Европа, гъвкава, а не тромава и бюрократична."
"Играта на сто листа и други разкази" е прев
от румънски
Ванина Божикова, художник на корицата и илюстрации Борис Праматаров, изд
СОНМ
"Докато бях министър, Румъния имаше най-високия си инвестиционен рейтинг за всички времена" - Варужан Восганян е бил министър на икономиката на Румъния от 2006 г. до 2008 г., когато румънската икономика е сред най-бързо растящите в Европейския съюз (8.4%). Днес е сенатор и писател.[[img:2856278Гордият с арменския си произход Варужан Восганян е роден през 1958 г. в Румъния, където семейството му се е преселило, за да се спаси от геноцида в Турция. Историята е разказана в романа му "Прошепната книга" (издаден на български през 2013 г.). Арменският геноцид все още не е официално признат от България и Румъния. "Причината е, че ги е страх да не ядосат Турция, въпреки че и двете държави много уважават арменските си общности", казва Восганян. Самата Турция отрича да е причина за геноцида отпреди сто години. "Това не ни позволява да простим – защото, за да го направим, трябва да имаме събеседник, прошката е диалог."шестразказанесигурността на посттоталитарносъвремие, за травмикомунизмаВ разказите са описани. "Като дисидент осъзнах, че свободата може да бъде по-страшна от тъмничния затвор. Нашето поколение израсна с шесто чувство, което използвахме, за да гадаем какво се случва зад желязната завеса. Идеализирахме всичко отвъд, но когато завесата падна, трябваше да започнем да се справяме с реалността."еденаотателство


description: Те предвиждаха по-строг контрол върху пенсионните фондове

title: Бюджетна комисия също отхвърли поправките в Кодекса за социално осигуряване

maintext:
Менда Стоянова не успя да убеди колегите си от бюджетна комисия да подкрепят законопроекта.
© НАДЕЖДА ЧИПЕВА
Промените в Кодекса за социално осигуряване, които трябваше да засилят контрола върху пенсионните фондове, бяха отхвърлени и на първо четене в бюджетна комисия. За проекта гласуваха единствено депутатите от ГЕРБ. Ако измененията не бъдат одобрени и на първо четене в зала, проектът пада окончателно.
Втори опит
Преди това промените в КСО бяха
отхвърлени на първо четене и от социалната комисия, като това се случи преди президентските избори. Проектът чийто вносител е Министерство на финансите,
включваше предложения и на Комисията за финансов надзор за засилване на контрола върху пенсионните фондове, въвеждане на допълнителни изисквания към инвестициите и управителните им органи.
"Нищо не налага парламент с изчерпан мандат да решава тези процеси. Едно от нещата, за които настояваме е промените в банковото законодателство и небанковия сектор да се правят след оценка на активите. Точно те ще покажат къде са проблемите. Нищо не налага месец преди края на стрестестовете да приемаме тези текстове, някои от които са спорни, други наложителни, а при трети не е уредена материята", коментира Йордан Цонев от ДПС.
"В проекта са включени текстове, по които има съгласие и са изключени неща, по които няма. Предложението е да защитим интересите на осигурените лица, ние отлагаме тези мерки няколко поредни години и казваме, че може да се наложи да допълваме. Това не е причина да се отложи проект, който касае над 10 млрд. лв. пари за пенсии на българските граждани", каза Менда Стоянова, председател на бюджетната комсия (ГЕРБ). Въпреки призивът й, комсията гласува против и Стоянова заяви, че депутатите са направили голяма услуга на бизнеса.
"Изпълнителният директор и прокурирстът трябва да присъства в офиса през цялото време, така ли ще се подобри управлението на пенсионните фондове и доходността им", коментира Митев.
Без решение за изтеклите мандати в КФН
Бюджетна комисия отложи за следващото си заседание правилата за избор на заместник-председатели на Комисията за финансов надзор. Председателят на комисията Карина Караиванова има двама заместника с изтекли преди повече от две години мандати, а КФН не работи в пълен състав. От БСП обявиха, че имат политическо решение да не се правят назначения в 12 без 5. "Нямам нищо против регулаторния орган, но това решение касае всички избори за политически постове. Освен това възниква въпросът какво са правили управляващите две години, не виждам защо да носим отговорност", каза Румен Гечев. Менда Стоянова отвърна, че сегашните заместници ще стоят временно на поста си, както и досега, а проблемът е, че въпросът е личен, защото заместник-председателите се предлагат от председателя на КФН, а не от депутатите. Предишният председател Стоян Мавродиев не счете за нужно да попълни състава на комисията. От ДПС обявиха, че се отнасят с разбиране към проблема и ще се консултират с парламентарната си група дали да не подкрепят процедурата за избор на ръководните постове в КФН.
В същото време от Асоциацията на пенсионните фондове твърдят, че в законопроекта има две сериозни празноти - в него не е уредена фазата на изплащане на пенсиите и не е решен въпросът с мултифондовете и инвестициите в различни по риск инструменти. Николай Марев от управителния съвет на асоциацията изтъкна, че те не са против проекта по принцип, а срещу това КСО да се променя всяка година по два пъти, а в същото време да не бъдат решени основни въпроси. Той поиска проектът да бъде отложен, в него да бъдат включени текстовете за мултифондовете и фазата на изплащане и да се гледа, след като минат проверките на активите на пенсионните фондове, което може да наложи нови поправки.В същото време тя обясни, че проектът е широко обсъждан и среща подкрепа.Христиан Митев от Патриотичния фронт обяви, че не знае колко широко е обсъждан, но в проекта има абсурдни текстове.


description: Данните за германската икономика повлияха на пазара

title: Пазарите застинаха в очакване на новия президент на САЩ

maintext:
© Lucas Jackson
С течението на сесията DAX се придвижи на червена територия, понижавайки се с 0.15%. На основния индекс на борсата във Франкфурт натежа емисията на енергийния производител RWE (-3.16%). Данните за производствения сектор в страната не дадоха повод за оптимизъм, като националната статистика отчете спад на индустриалното производство и по-нисък от прогнозирания търговски излишък.
Американските индекси започнаха предпазливо изборния ден. Dow Jones изгуби 0.21% при отварянето на търговията във вторник, като инвеститорите предпочетоха да изчакат резултатите от вота, преди да заемат позиции. Причина за това е ефектът върху икономиката, който ще имат политиките на Доналд Тръмп или тези на Хилъри Клинтън. Първият има протекционистични идеи за търговската политика на САЩ, които ще се отразят на акциите на местните производители, а противникът му се очаква да запази политиката на досегашния президент Барак Обама. S&P 500 отвори с 0.19% понижение, теглен надолу от акциите в сектора на здравеопазването, а Nasdaq Composite се понижи с 0.17%.И европейските инвеститори заеха защитни позиции, което си пролича в динамиката на индексите. Общоевропейският индекс EuroStoxx 600 отчете понижение от 0.12% към края на сесията, а с толкова се понижи и FTSEurofirst 300."От новините в пресата си личи, че инвеститорите разчитат на това Клинтън да спечели изборите. Въпреки това разликата между двамата е твърде тясна, за да донесе комфорт на пазара. Вчерашното покачване на пазара показа, че инвеститорите вече се готвят президентът да е демократ, но състезанието все още не е приключило", коментира Лорн Баринг от B Capital Management за Reuters.В Париж САС 40 се сви с 0.17%. Емисията на най-големия производител на стомана ArcelorMittal поевтиня с близо 6%. Мениджмънтът предупреди, че цените на метала в САЩ спадат, което ще се отрази на приходите на компанията. Въглищата за металургията същевременно покачват цената си, което ще свие маржа на производителя.Основният британски индекс FTSE 100 се задържа на зелено благодарение на емисията на Associated British Foods. Акциите на компанията поскъпнаха с близо 6%, след като тя съобщи, че печалбите догодина ще се покачат, което доведе до ръст на индекса от 0.07%.Цената на суровината продължи да се движи в тесен диапазон. Инвеститорите ще очакват срещата на ОПЕК в края на ноември за сигнали относно статуса на предлагането. Американският лек петрол WTI поевтиня с 0.74% до 44.48 долара за барел, а сортът брент изгуби също толкова до 45.81 долара.Доларовият индекс замръзна на 97.78 пункта, а валутният пазар също беше в очакване да разбере кой ще е следващият президент на САЩ. Паундът изгуби 0.20%, достигайки 1.2370 за долар, а йената поевтиня с една трета от процента до 104.77 за долар. Швейцарският франк също отстъпи, губейки 0.13% до 0.9758.


description: Данните донякъде са изненадващи на фона на Brexit и проблемите с бежанците на Стария континент. Данните на Европейската комисия са над очакванията на...

title: Потребителското доверие в еврозоната е на най-високото ниво за 2016 г.

maintext: Данните донякъде са изненадващи на фона на Brexit и проблемите с бежанците на Стария континент. Данните на Европейската комисия са над очакванията на инвеститорите и показват, че домакинствата най-вероятно ще са в основата на икономическото възстановяване на икономиките във валутния съюз, пише FT. Доверието е подкрепено от ниската инфлация и показва, че са преодолени и негативните настроения след избора на Доналд Тръмп за президент на САЩ.


description: И още: Тръмп е изправен пред дилемата на Ленин; Меркел може да спре крайнодясната вълна

title: Мнения Daily - Борисов минимизира загубите с превантивен удар

maintext:
Другият елемент от Борисовия план явно е спешното въвеждане на мажоритарната система. Изводът е, че, загърнат в демократично перде, той едва е поприкрил истинските си щения: да разгони малките партии и да остане сам с ДПС и най-много БСП на политическата сцена.
© ГЕОРГИ КОЖУХАРОВ
Премиерът опита да окопае ГЕРБ във или близо до властта поне за десет години.
Той ще трябва различава експерти от фалшификатори, лоялни от саботьори.
За да изпълни програмата си, Тръмп трябва да има хора, които са едновременно верни и знаещи по различни теми, като например китайските работи, медицинските застраховки и 10 000 други области.
Фотограф: TORU HANAI
Ако наистина реализира намеренията си, Меркел навярно ще успее да предотврати разяждането на своята партия от популистки тенденции. Нещо повече дори - тя би могла да покаже на западния свят, че има и друг път - встрани от сегашната популистка мода.
Фотограф: FABRIZIO BENSCH
Шах с оставкаОт коментар на политолога Даниел Смилов в портал "Култура"България за пръв път е в ситуация, в която правителството подава оставка, основно за да увеличи шансовете на водещата в него партия за по-добро представяне на предсрочните избори. Дали ще излезе вярна сметката на Борисов?Неговата стратегия е комбинация от превантивен удар и минимализация на загубите. Ясно беше, че запазването на правителството след президентските избори би могло да се случи само с много тежки компромиси от страна на ГЕРБ към ПФ, които определено не си струват. Затова ГЕРБ действаха първи, като предизвикаха по този начин предсрочни парламентарни избори.Другият елемент от Борисовия план явно е спешното въвеждане на мажоритарната система. Той хем е против нея по принцип, хем негово било решението референдумът да съвпадне с президентските избори, хем сега не може да пренебрегне вота на 2.7 млн. българи. Защо пък да не може? Вярно е, че това са много хора, но също така е вярно, че правно задължителният праг не беше достигнат от народното допитване. Все пак сме правова държава, нали?На всичкото отгоре много повече от 2.7 млн. българи НЕ СА гласували за избирателната система "Шоуто на Слави" – много от тях напълно съзнателно с цел да бойкотират неразумните промени. Изводът е, че, загърнат в демократично перде, той едва е поприкрил истинските си щения: да разгони малките партии и да остане сам с ДПС и най-много БСП на политическата сцена. Този "благороден" план сега ни се представя като някаква демократическа неизбежност.Връзката между пропорционалната система и проблемите на парламентаризма през 30-те години в Европа е сериозна тема, която отдавна е занимавала учените. Общопризнато е, че провалът на Ваймарската демокрация отчасти се дължи на чистата пропорционална система без никакъв праг, която води до сериозна фрагментация на парламента и чести кризи. Но този дефект бива сравнително лесно отстранен и Германия след Втората световна война не изоставя пропорционалната система, а просто въвежда праг от 5% за влизане в парламента. Този праг заедно с доктрината за "защитна" демокрация (такава, която забранява екстремистки партии) се оказва напълно достатъчна гаранция за денацификацията на държавата и превръщането й в пример за демокрация.Тези исторически разсъждения обаче могат да наведат на една изкусителна мисъл. Защо да не се използва мажоритарната система като една потенциална преграда срещу войнстващия популизъм по света? Ето, Льо Пен и Фараж имат огромна подкрепа за партиите си (първата – приближаваща 30%, а вторият – 13%), но заради мажоритарната система те имат от един до няколко депутати в съответните парламенти. Не може ли чрез подобна мажоритарна система елегантно да се отървем и от нашите пишман патриоти, които набъбнаха до 15% на последните президентски избори?Ако някой е истински загрижен за възхода на радикализма и антисистемното мислене, нека не се надява на магически и илюзорни решения през избирателната система. Тя нито спря Тръмп, нито ни предпази от Брекзит – напротив, беше поразително лесно уж центристки партии да бъдат взети на абордаж от доста радикални фигури и идеи. Хубавото е, че разгърналата се дискусия е все пак по реалните последици от приемането на една или друга избирателна система. Тези последици не бяха обаче основанието на хората да гласуват за нея – просто Слави им обеща, че така ще "накаже партиите" и вече ще се гласува за "личности".Борисов, в ролята на "наказан", реши бързо да се възползва от създалата се ситуация и да опита да окопае ГЕРБ във или близо до властта поне за следващите десет години.------------САЩ като СССРОт коментар на Джордж Фрийдман за "Геополитикъл фючърс". Преводът е на БГНЕС.Избраният американски президент Доналд Тръмп не е Ленин и не трябва да бъде сравняван с него. Но в действителност той започна революция, произнесе речи и вдъхнови масите. Обеща да пресуши блатото, което не е лоша идея. Но, за да пресуши блатото, той трябва да има хора, които разбират как работи тресавището, което е предпоставка за това пресушаване.Тръмп не е Ленин, но сега има проблема на Ленин. За да изпълни програмата си, той трябва да има хора, които са едновременно верни и знаещи по различни теми, като например китайските работи, медицинските застраховки и 10 000 други области. Федералното правителство е огромно и неефективно не толкова заради хората там, но поради размерите си. Толкова много власт на практика прави невъзможно да се съберат нещата на едно място. Федералното правителство също така е от съществено значение за обществото в момента, защото, ако не пристигнат чековете от социалното осигуряване, ще настъпи хаос.Тръмп не може просто да се откаже от това, което правителството прави, в по-голяма степен, отколкото Ленин е можел. Той трябва да прочисти системата, без да я разбива с трясък. Много малко хора, които не са работили във федерално ведомство, познават неговите лостове и процеси. Всъщност по-голямата част все още работят там. Като се има предвид осъждането на правителствени програми от Тръмп, бих предположил, че повечето служители на федералното правителство са гласували против него и не желаят той да успее в своята задача.Тръмп не може просто да назначи директор на агенция или министър. Такива хора обикновено не правят много, а когато го правят, те развиват политики, които хиляди под тях изпълняват. Но не това иска Тръмп. Той трябва да бъде в състояние да разпознае разликата между експерти и фалшификатори и да разбера кой е верен на неговия план и кой ще го саботира.Управлението изисква експертни познания и поради това е трудно да се унищожи. Освен ако не си подготвен за последствия като тези, с които се е сблъскал Ленин.------------Канцлер ReloadedОт коментар на Кай-Александър Шолц за "Дойче веле"От 11 години Ангела Меркел е на канцлерския пост, а от 16 години стои начело на Християндемократическия съюз (ХДС). През това време тя постигна много: прекратено бе трупането на нови дългове, безработицата бе намалена почти наполовина, разходите за научни изследвания се увеличиха двойно. Гласът на Германия се чува много по-силно и във външната политика, макар това да се дължи донякъде и на обстоятелството, че останалите поутихнаха. Меркел беше тази, която определяше посоката, както по време на финансовия срив и на еврокризата, така и в конфликта около Крим.За немалко хора обаче Меркел попрекали с промените. Старите консерватори в ХДС недоволстват от "социалдемократизирането" на партията им, а всеки втори германец смята, че бежанците, които Меркел пусна в страната им, са прекалено много. Мнозина твърдят също така, че канцлерката е направила твърде малко, за да намали дългосрочните рискове от своята политика. От цялото това недоволство, съпроводено от и бездруго критичните нагласи към политическите елити, се възползва най-вече дяснопопулистката партия "Алтернатива за Германия", която е тръгнала да създава нещо като "черен интернационал".Една популярна поговорка гласи, че каквото си надробиш, това и ще сърбаш. Но не го интерпретирайте като злорад коментар. Напротив - ако бъде преизбрана, Меркел ще получи нова възможност да продължи или да коригира подетата от нея политика, най-вече по отношение на бежанците. Сега Меркел има шанс да покаже, че след всичките тези години, през които игра важна роля на международната сцена, не е забравила грижите на обикновените германци. Да покаже, че могат да се намерят добри отговори на новия конфликт между богати и бедни, между града и селото. По този начин тя би могла да отслаби или дори изцяло да пресече социалното разединение и политическото поляризиране. Защото тъкмо те са онази благодатна почва, върху която десният популизъм вирее най-добре.Меркел би могла да се справи с всичко това, защото има и власт, и авторитет, и опит. Защото благодарение на прагматизма си може да търси неидеологизирани решения на проблемите. И защото сега е готова да се изправи лице в лице с тези проблеми. Ако наистина реализира намеренията си, Меркел навярно ще успее да предотврати разяждането на своята партия от популистки тенденции. Нещо повече дори - тя би могла да покаже на западния свят, че има и друг път - встрани от сегашната популистка мода.


description: Транспортният сектор и автопроизводителите поведоха нагоре германския индекс DAX. Volkswagen се повишава най-много - с 1.3%, Kontinental с 1.03%, а...

title: Колебливо начало на деня за европейските индекси

maintext: Транспортният сектор и автопроизводителите поведоха нагоре германския индекс DAX. Volkswagen се повишава най-много - с 1.3%, Kontinental с 1.03%, а Lufthansa с 0.63%. Във Франция САС40 се движи около нулата, но все пак с крехко повишение от 0.07%. Airbus е нагоре с 1.57%, а Reanult и Peugeot с по 1.2 и 0.9%, като също са сред най-поскъпващите акции. Комуналния сектор и банките поевтиняват в началото на сесията в петък и ограничават по-голямо повишение на индексите.,,Информацията е актуална към 10.30 часа


description: Лидерът на крайнодесния "Национален фронт" уверено върви към балотажа на президентските избори във Франция догодина

title: Кой може да спре Марин льо Пен

maintext:
1
2
3 Марин льо Пен е яхнала същата вълна, издигнала Тръмп
© Reuters
1
2
3 Първични избори определят кой да бъде десният кандидат за президент - Франсоа Фийон (на снимката) или Ален Жюпе
© Reuters
1
2
3 Ален Жюпе
© Reuters
Прогнозите са, че кандидатът на дясноцентристите, който в момента се избира, ще я победи .
След вота за Brexit и победата на Тръмп обаче може да се очаква неочакваното.
Франсоа Фийон
печели първия тур
първичните избори за
кандидат-президент
на десницата,
б
и
президентът Никола Саркози, отпад
а
и
даде сигнал
ще се оттегли от политиката. "
Това е първият път, в който партията Les Republicains и нейните съюзници избират свой кандидат чрез първични избори. Методът е нов за Франция, като е използван само веднъж преди – от социалистите през 2011 г. Победителят вероятно ще стигне до балотажа
Фийон
Жюпе
Фийон
Жюпе
Двамата
ивши премиер
са доста различни, макар да са
Жюпе
има
казва
"Тръмп направи възможно това, което преди бе представяно като невъзможно." С тези думи лидерката на френския крайнодесен "Национален фронт" Марин льо Пен поздрави новоизбрания американски президент. Тя има много конкретна причина да бъде доволна, тъй като след победата на републиканеца нейните собствени шансове за Елисейския дворец се покачиха. Надеждите й са да яхне същата вълна на настроения срещу статуквото, докато позициите й против ЕС и имиграцията откровено стряскат както традиционните партии, така и Брюксел. А анализатори алармират за "най-голямата популистка заплаха в ЕС".Според Льо Пен следващият американски президент е "камък в изграждането на един нов свят" и тя вече прави сметки как нейното евентуално избиране за френски държавен глава догодина ще сформира трио от световни лидери заедно с Тръмп и Владимир Путин, което "ще бъде добра новина за глобалния мир". Като неин основен противник на президентския вот през май 2017 г. се очертава кандидатът на дясноцентристите и очакванията са, че той ще спечели на балотажа. Но след вота за Brexit и победата на Тръмп за социолозите е трудно да прогнозират изхода от гласуването. И няма как да се изключи вероятността Льо Пен да е следващата, която покаже, че проучванията грешат и да изпрати шокови вълни по света.В неделяубедително сотопределяне наа втори се класира Ален Жюпе. Дваматаивши премиерще премерят сили на втория тур на 27 ноември. Друг бивш,от надпреварата, чеВреме е да започна живот с повече страст към частното и по-малко страст към публичното", посочи той. Загубата му беше прочетена като малка победа срещу популизма и надежда, че във френската десница е останал здрав разум. А също и като шанс на президентския балотаж през май догодина срещу Льо Пен да се изправи претендент, който има шанс да я спре.на президентските избори, където се очертава да се изправи срещу Льо Пен. Управляващите социалисти на безнадеждно непопулярния президент Франсоа Оланд (с рейтинг на одобрение от 4%) са слаби и разделени и поне засега изглежда, че никой ляв претендент няма да надскочи първия тур.Представянето нав неделя му донесе изненадващо комфортна преднина в разрез с повечето прогнози, сочещиза фаворит. Сега проучване на Opinionway показва, чеще биес 56% от вота на втория тур на десните първични избори.представители на политическото статукво,подкрепя по-предпазлив и постепенен план за реформи и нарича програмата на своя конкурент нереалистична. Тойимиджа на умерена и обединяваща фигура след серията терористични атаки във Франция.Но какво може да направи дясноцентристкият претендент, за да попречи на Льо Пен да спечели? "Най-вече ще зависи от това кой точно ще е кандидатът, тъй като профилите на Фийон и Жюпе са много различни. Първият е изключително ясен по отношение на шоковата икономика и мерките за икономии, които иска да въведе. Докато вторият е по-модерен и по-прогресивен в подхода си към политика. Говори за позитивната идентичност на Франция и за това как страната може да подсили ЕС. И в сравнение с Фийон е анти-Путин и анти-Асад",пред "Капитал" Мартен Мишло от парижкия офис на German Marshall Fund. И допълва, че едва след като стане ясен претендентът на десницата, може да се изгради стратегия за победа.


description: Само срещу двама съдии е известно главният прокурор да е подавал сигнал - Петко Петков и Мирослава Тодорова

title: Опонент на Цацаров обжалва отхвърлянето си от конкурс за преподавател

maintext:
Петко Петков.
© Анелия Николова
Бившият заместник-министър на правосъдието от екипа на Христо Иванов - Петко Петков, сега съдия от Софийския районен съд, обжалва пред Върховния административен съд (ВАС) отказа на Управителния съвет на Националния институт на правосъдието (НИП) да го назначи за постоянен преподавател, въпреки че в два поредни конкурса той се е класирал на първо място.Случаят е емблематичен пример за системата на безпринципно кадруване в правосъдието, при което опонентите на статуквото биват последователно отстранявани и подложени на натиск. Петко Петков е известен като опонент на главния прокурор Сотир Цацаров и неговата политика за блокиране на реалната реформа в прокуратурата. Нееднократно в свои статии и интервюта – и като зам. министър, и като съдия, той е критикувал конкретни тези и действия на прокуратурата. Сотир Цацаров е член на УС на НИП, който избира преподавателите на младшите съдии, заедно с други представители на статуквото във ВСС - като председателя на Върховния административен съд Георги Колев и Мария Кузманова.На 11 ноември УС на НИП взема решение за постоянен преподавател по наказателно право и процес в НИП да бъде назначена съдия Полина Величкова, която се е класирала на второ място. Разликата между нейната оценка и класираният на първо място в конкурса Петков е голяма - Петков има 94,4 точки (от 100 възможни), а Величкова – 79,6 точки.Официално мотивите за решението не са обявени, но от протокола за обсъждането стана ясно, че като повод за отказа да бъде назначен Петков е използван доклад от проверка на Инспектората към Висшия съдебен съвет от 2014 г. В него се казва, че Петков има забавени от 2 до 10 месеца общо 147 дела. Същевременно обаче към датата 11 ноември 2016 г., когато се явява на настоящия конкурс, той няма нито едно неизписано дело.Периодът от 2012-2013 г. е известен като време на голямо натоварване на СРС. На Петко Петков никога не е била търсена дисциплинарна отговорност за този период, нещо повече – при атестирането той има най-високата оценка "много добър". По-същественото е, че за нито един от останалите кандидати в настоящия конкурс за преподаватели в НИП не е търсена и представена информация дали имат забавени дела за минали периоди по проверки на НИП. Това е ясна индикация, че търсенето на негативи за Петков е абсолютно преднамерено. "Проучването и позоваването на определени обстоятелства само за един от кандидатите за постоянен преподавател, без да бъдат събрани данни и съобразени същите тези обстоятелства при останалите кандидати, води до неравното третиране на участниците в подбора", пише в жалбата на Петков до съда.Това е вторият конкурс за преподавател на НИП в рамките на няколко месеца, в който Петков се класира на първо място и не е избран. Междувременно сигналът за забавени дела срещу Петков е внесен в Инспектората към ВСС от главният прокурор Сотир Цацаров. Когато на втория конкурс става известно, че съдията към момента вече няма нито едно забавено дело, Цацаров, според протокола, отново отчел това като негов минус, с аргумента, че съдията си бил написал делата само заради конкурса. "Капитал" научи, че до момента Цацаров е внасял сигнал в ИВСС само срещу двама съдии - Петко Петков и Мирослава Тодорова, която също е опонент на статуквото. Други подобни сигнали от негова страна не са известни.Петко Петков винаги е имал отлични референции като съдия. Всеизвестно е в системата, че при връщането си в съда през януари 2016 г., след като подаде оставка като зам.- министър едновременно с Христо Иванов, Петков получи много натоварен състав с близо 300 дела, последвани от нови 370, които успя да вкара в срок.Случаи като този на Петко Петков вече са намирали място в мониторинговите доклади на ЕК. В предишни доклади на комисията са отразени кадровата разправа срещу бившата председателка на Съюза на съдиите в България Мирослава Тодорова, както и спорният избор на Владимира Янева за председател на Софийския градски съд и на Георги Колев за председател на ВАС, отказът да се провери "Яневагейт" и др. Констатациите на ЕК неизменно са за непрозрачна и непоследователна кадрова и дисциплинарна политика на ВСС.


title: Raw To Go

maintext:
Илюстрация Увеличаване Автор: Цветелина Белутова Смаляванеа>
миниатюрно пространство с два дървени бара и десетина високи стола на софийската улица "Кърниградска", е дело на четирима приятели ентусиасти, обединени от желанието да консумират определен тип храна и напитки, които не могат да открият никъде.
"Като последователи на хубавата храна и здравословния начин на живот си говорихме, че около нас няма място, на което да изпиеш хубава напитка от зеленолистно, затова решихме да си направим наше. Да разбиеш в бледнер зелени листа също не е нещо, което често хората асоциират с приятна лятна напитка, а тя може да е такава", казва Цветомир Господинов, когото
намираме зад бара в момента
. Нито един от собствениците не е суровоядец, нито веган, дори в менюто присъства месо, но всички са наясно, че суровата храна не натоварва толкова храносмилателната система, носи усещане за лекота при консумация, така че не е лошо да се консумира често.
"По никакъв начин не желаем да налагаме тази идея, просто искаме хората да имат възможност и за такова хранене."
Илюстрация Увеличаване Автор: Цветелина Белутова Смаляванеа>
е на ул. "Кърниградска" 11 с работно време: понеделник – петък 8:30 – 21:00, събота и неделя 12:00 – 18:00 ч.
Raw To Go,Всичко от менюто с изключение на чая и кафето, разбира се, не минава през термична обработка.Постоянните предложения, изписани на дъската, са супа гаспачо, дипове от хумус и гакамоле, телешки и сьомга тартар, а предложенията за деня се сменят. Например: закуска овесени ядки/елда с мляко от кашу и плодове – 4.90 лв., супа от тиква, канела, фурми, годжи бери и орехи – 4.20 лв., и супа от червено цвекло, фурми, домт, селъри, авокадо – 3.90 лв., салата от бейби спанак, круши, авокадо, медена горчица – 6.50 лв., сандвичи с домашна лютеница, босилково песто, маслинов паста – 4.20 лв., с маринована сьомга, телешки суджук – 5.00 лв. Има и сладкиши, които са по рецепта на Rawlly, но се правят за Raw To Go с по-малко на брой парчета, като например торта кашу кейк и т.нар. Builder Jr. - 4 лв. в хладилната витрина и курабийки на бара.Основен тук е т.нар. Смути комбинатор, който работи на общ принцип с няколко основни категории: зеленолистни - кейл, манголд, спанак, листа от червено цвекло; течност – мляко от кашу/орехи, семена, вода; плод – банан, фурми, круши, ябълки; добавки – какао, кокос, канела, мед; суперхрана – пчелен прашец, рейши, златен корен, сибирски женшен. Може да комбинирате както искате всяко от предложенията в категории в 330 мл на цена от 5 лв., комбинациите са 525. Продуктите са от малки ферми около София, като основен принцип е да се използват пресни сезонни продукти.Всяка сутрин тук се прави различен билков чай (попадаме на комбинация от жасмин, бъз, коприва, ехинацея, липа), като във всеки момент може да се поръча трудният за приготвяне традиционен южноамерикански чай йерба мате – в кратунка или специални керамични чаши калабаса.Raw To Go


description: Комисията за защита на конкуренцията реши, че сделката не подлежи на контрол, тъй като придобиваното дружество няма дейност

title: Freeport-McMoRan купува 51% от "Асарел-експлорейшън"

maintext:
Продавачът "Асарел-Медет", който оперира медна мина край Панагюрище, ще запази останалите акции
© НИКОЛАЙ ДОЙЧИНОВ
Американската група е собственик в България също на "Болкан металс енд минералс", която се занимава с геоложки проучвания.
Американската Freeport-McMoRan, която е сред най-големите компании за добив на мед в света, купува 51% в "Асарел-експлорейшън" от едноличния й собственик "Асарел-Медет". Това стана ясно, след като Комисията за защита на конкуренцията реши (КЗК), че сделката не подлежи на контрол от нейна страна. Българското дружество е сравнително ново и засега с ограничена дейност, но държи правата за търсене и проучване на метални полезни изкопаеми в площта "Боримечково". Това е най-вероятната причина за интереса на американската компания. Цената на сделката не се съобщава.Покупката ще стане чрез регистрираното в Холандия Freeport McMoRan Bulgaria B.V., което е собственост на американското дружество. Делът, който компанията придобива, ще й даде възможност да взима самостоятелни решения, но "Асарел-Медет" ще запази останалите 49% от капитала. Продавачът е сред най-големите добивни дружества в страната. Компанията оперира открита мина за медни руди край Панагюрище, а през последните години придоби и няколко нови проекта на различен етап на развитие."Асарел-експлорейшън" е регистрирана в началото на 2013 г. с предмет на дейност геоложка и миннопреработвателна дейност, търсене, проучване, добив и търговия с полезни изкопаеми и 178.4 хил. лв. капитал. От създаването си компанията не е извършвала стопанска дейност и няма отчетени продажби. Това е и причината КЗК да не анализира предстоящата концентрация, тъй като на контрол подлежат сделки, в които всяка от страните да имат над 3 млн. лв. оборот на територията на страната за предходната година.Основният актив на българското дружество са правата за търсене и проучване на метални полезни изкопаеми (медни руди) в площта "Боримечково", която попада на териториите на общините Панагюрище, Пазарджик и Лесичово и е с обща площ 103 кв. км. Разрешението влезе в сила в края на миналата година, така че проектът е все още на доста ранен етап. В случай че проучванията са успешни, компанията може да регистрира търговско откритие и да получи концесия за добив. "Асарел-експлорейшън" очаква да получи разрешение за търсене и проучване и в площ "Свобода", за което е подала заявление, става ясно от отчета й.Американският купувач е една от най-големите компании в сектора в световен мащаб, с приходи от близо 16 млрд. долара за миналата година. Занимава се с проучване и добив на енергийни (нефт и газ) и метални полезни изкопаеми. Портфейлът й с рудни активи включва седем медни мини в Северна Америка, две в Южна Америка и една медно-златна мина в Индонезия.От съобщението на КЗК става ясно, че американската Freeport-McMoRan вече има дружество в България - "Болкан металс енд минералс". То е създадено през май 2004 г. с основна дейност добив на полезни изкопаеми, земни проучвания, геоложко консултиране и обработка на данни от геоложки проучвания и др. От отчета на компанията в Търговския регистър се вижда, че дейността му е ограничена.През миналата година дружеството е сключило консултантски договор в областта на геоложкото проучване и е реализирало първите си приходи от продажби на дружества под общ контрол. Американската компания държи 55% от дружеството Rakita Exploration Ltd. Bor, което проучва за мед и злато в Сърбия. За миналата година "Болкан металс енд минералс" отчита приходите в размер на 197 хил. лв. (55 хил. лв. за 2014 г.). Успоредно с това загубата намалява до 90 хил. лв. от 305 хил. лв. за предходната година. От отчета става ясно още, че компанията проучва възможностите за инвестиции и развитие. През март тази година капиталът на дружеството е увеличен с 201 хил. лв. до 1.229 млн. лв.


title: Тръмп - разединителят става обединител

maintext:
K:Reader
Нов и модерен инструмент, който пренася в дигитална среда усещането от четенето на хартия.
Прочетете целия вестник или списание без да търсите отделните статии в сайта.
Капитал Брой 45 // 12.11.2016 Прочетете Капитал Daily Брой 212 // 10.11.2016 Прочетете


description: Недостигът на логистични и складови площи стимулира инвеститори да развиват нови проекти около София

title: Когато няма на склад

maintext:
"Глориент инвестмънт БГ" обяви започване на трета фаза от Logistic Park East Ring с 12 800 кв.м площ
© Надежда Чипева [Капитал]
Темата накратко:
- Повечето едри проекти са в източната периферия на столицата и са част от логистични паркове
- Наемите са стабилни - за първокласни площи 4.2 евро на кв.м, до летището надхвърлят 5 евро на кв.м, а за по-големи - 3.8 евро на кв.м
- В периода юли - септември са започнати два проекта за собствено ползване в района на летището
По-големите проекти в строеж на пазара към третото тримесечие са предимно разширения на съществуващи зони. В средата на септември компанията за инвестиции в недвижими имоти "Глориент инвестмънт БГ" обяви започване на трета фаза от Logistic Park East Ring с 12 800 кв.м площи за отдаване под наем. Фирмата ще инвестира около 10 млн. евро в изграждането на новата сграда, като строителството се очаква да започне в началото на следващата година и да продължи шест месеца, като за момента няма сключен договор с наемател. Целият парцел от над 220 хил. кв.м е собственост на компанията и има необходимата инфраструктура. Досега в проекта, който се изпълнява на етапи, са инвестирани 10 млн. евро, а изградените площи са изцяло отдадени. Това съобщиха от британската East Balkan Properties (EBP), която държи 40% от дяловете в българското дружество. Другият основен партньор е Христо Кусев (57%).
В Industrial Park Sofia East край Елин Пелин завършва строителството на 10 000 кв.м логистични площи и започва изграждането на нов етап.
Фотограф: Надежда Чипева
Предстои втора фаза на проекта Logistic Park Sofia Ring на Bulgarian Property Development (BPD) край Кривина.
Фотограф: Надежда Чипева
В строеж е и нова сграда със складове и офиси в парка "Логистика юнивърсъл", който изграждат MDL Service, посочва Христо Асенов. Складово-логистичният комплекс е разположен на входа на София от автомагистрала "Тракия", преди детелината на Oколовръстното шосе. Комплексът е върху парцел от 69 хил. кв.м и е от четири сгради, в които са обособени индивидуални складови помещения с прилeжащи офиси.
виж графиката
виж карето
виж карето
Друг тренд е гръцки фирми да изнасят производството си в България под натиска на по-високите данъци в южната ни съседка. Фирмите пренасят тук мощностите си за износ, а в Гърция остава базата, задоволяваща нуждите на местния пазар.
Топ придобиването в сегмента през 2016 г. е сделката за логистичния парк на СОМАТ в Горубляне. Продавач е дъщерното "Виена реал естейт" на Willi Betz, а купувач - "Спиди", която е наемател в част от базата. Придобива се целият имот, който обитава куриерската компания, а за останалите сгради в парка се създава смесено дружество, в което контролният пакет от 76% ще е на "Спиди груп". Цената не е известна, но според отчета на компанията продавач активът е оценен на 63.5 млн. лв. Дружества от групата на СОМАТ продадоха и други имоти през последните две години.
Новият център на Hagleitner
Австрийският производител на професионална почистваща химия е закупил терен от 4.3 дка от "ИП Тектоника" през май 2014 г., където сега ще изгради сграда с офиси и складове с разгъната застроена площ от 1313 кв.м. "Това ще се превърне в централния ни офис и база в столицата, тъй като към момента имаме отделни обекти в различни части на София", коментира проект мениджърът Ася Асенова. Завършването е планирано за декември, а сградата е типова за концерна. "Решението да закупим имот се взима, когато фирмата достигне високо ниво на продажби, за да се инвестира в държавата и в закупуване на обект", коментира Асенова. Стойността на сделката според имотния регистър е 1.82 млн. лв. Според консултанти тя е доста висока, но компаниите с по-висок марж могат и е необходимо да си позволят скъпа, но удобна за производството или бизнеса им локация. "Едно от условията да изберем терена беше да е в близост до летището. Важна роля изигра и близостта до две магистрали, тъй като фирмата прави собствени доставки", коментира проект мениджърът.
Бонбони край Елин Пелин
Сред по-мащабните проекти в строеж за собствено ползване е и този на кипърската фирма Uniconf, която произвежда бонбони. Брокер по сделката за 20 дка земя в Industrial Park Sofia East е MBL|CBRE. Производителят е закупил терена срещу 1.42 млн. лв. в средата на октомври, сочи справка в Имотния регистър. "Компанията дойде при нас с ясна визия", коментира Христо Асенов. Базирайки се на това какво предприятие иска да има и какъв е производственият процес в него, проектантите на Uniconf са планирали сградата и са знаели точно какъв размер на терена им трябва, а това невинаги е практика при български компании. "От Uniconf обиколиха пазара и харесаха локацията, защото е близо до София, но цените са по-ниски, отколкото в столицата", обясни Асенов. Индустриалната зона предлага имот с решени проблеми и инфраструктура, което е било важно за производителя. "Повечето чуждестранни компании предпочитат да получат цялостна услуга. И целят да купят парцел с разрешение за строеж, за да си спестят бюрокрацията. Преди имаше вериги, които си купуваха терени без разрешение за строеж, но сега това рядко се случва", коментира консултантът от MBL.
Над 20 000 кв.м. Това е площта на започнатите или обявени за строеж логистични проекти само в последното тримесечие, изчисляват консултантите на Forton. Активността е резултат от малкото свободни за наемане помещения - около 2%, които стимулират строителните предприемачи да разширяват индустриалните си паркове, а някои компании да започват строеж на свои сгради за бизнеса си.На пазара има три типа проекти - за собствено ползване, инвестиционни за отдаване под наем и т.нар. build-to-suit сгради, построени по поръчка. "Към момента в София около 70-80% от проектите са за собствено ползване. За сравнение, в Западна Европа се използват предимно сгради под наем", коментира Христо Асенов, директор в MBL|CBRE. Има различни обяснения защо тук е различно, но според експерта предлагането на нови площи на пазара през 90-те години не е било адектватно, дивелопърите не са били готови да вложат средства в нови проекти и компаниите са били принудени да изграждат сами складовете си. С раздвижването на пазара след 2003 г. и предлагането на спекулативни проекти се увеличава. А през последните години тенденцията се завръща и с нарасналата нужда от такива за български и чужди компании расте и броят на логистичните паркове.Другият едър проект в развитие е Industrial Park Sofia East в района на Елин Пелин, където завършва строителството на 10 хил. кв.м логистични площи за отдаване под наем и междувременно започва изграждането на нов етап със същата квадратура, отбелязват в доклада си Forton. "Вече имаме сключен договор за построените площи с наемател, който ще влезе в обекта от началото на декември", коментира Александър Гегов от "Паладин пропърти дивелъпмънт", които са проект мениджъри на парка. Компанията планира да завърши втората сграда до средата на 2017 г. Мащабният индустриален и логистичен комплекс предлага различни сделки – наем на площи, сгради под наем по поръчка, както и продажба на парцели в регулация и с достъп до инфраструктура. Паркът е собственост на консорциум от местни и международни инвеститори, воден от компанията за управление на инвестиции "Рослин капитал партнърс".На пазара се очаква и втора фаза на Logistic Park Sofia Ring на Bulgarian Property Development (BPD) край Кривина, където пред завършване са 10 000 кв.м логистични площи. Проектът е комплекс от складови, офис и търговски площи. Сред планираните от компанията предстоящи обекти са комплекси за логистика и складиране в Бургас и София. Столичният ще е разположен на притежаваните от BPD два урегулирани имота с обща площ от 40 хил. кв.м в непосредствена близост до новия терминал на летището.Според Владимир Гюрджиев, мениджър "Индустриални площи и развитие на парцели" във Forton, за интереса към започване на нови проекти освен търсенето допринасят и стабилните наеми, които за първокласни площи в София запазват нива от 4.2 евро на кв.м, като в района на летището надхвърлят 5 евро на кв.м, а за площи над 5000 кв.м наемните нива в София са 3.8 евро на кв.м ().В периода юли - септември са започнати два проекта за собствено ползване в района на летището. Първият е на дистрибутора на офис оборудване Bittel, а вторият е за нуждите на австрийската компания Hagleitner ()."Благодарение на развитата инфраструктура индустриалните зони стават все по-привлекателна локация за развитие на нови проекти", коментира Гюрджиев. Пример за това е Industrial Park Sofia East, където Uniconf са поръчали 20 000 кв.м и ще изградят сграда за собствено ползване, отчитат в последния си доклад Forton (). Преговаря се и по други придобивания в района, които се очаква да бъдат приключени до края на годината, допълват консултантите.Консултантите от MBL виждат две нови тенденции. Първата е, че когато хипермаркетите се изнесят от големите кутии, в които се помещават (от англ. big boxes), и няма достатъчно голям ритейлър, който да влезе на тяхно място, те се превръщат в складови помещения. Тогава обаче наемната им цена спада наполовина.


description: И още: Радев опасно се люшка между образа на натовец и Щирлиц; Кремъл залага на Нинова, ДПС и националистите

title: Мнения Daily - Цацаров дресира партиите като кучета

maintext:
С подобни маневри Цацаров отхапва парчета власт, които не му принадлежат. И никога няма да ги изплюе, защото има ясна цел: от главен прокурор да стане главна политическа сила в републиката.
© НАДЕЖДА ЧИПЕВА
Ако тази операция успее, ще хлътнем в мрака за много дълго време.
Не бих се учудил, ако в мандата на Радев видим и опити за референдум за НАТО, а защо не и за ЕС.
Образът на Радев в кампанията беше определено амбивалентен, за да се харесва и на най-крайните русофили – на тези, които искат да вкарат България в Евразия. Например, Николай Малинов от сдружение "Русофили", изглежда вижда в избирането на Радев просто първа стъпка към изваждането на страната от НАТО.
Фотограф: Цветелина Белутова
Русия приема Борисов за заплаха въпреки всичките му финтове.
Ура политиката е изключително полезна за операцията, която трябва да доведе БСП и ДПС с националистите на власт. Мажоритарната система ще бетонира властта им. И не си мислете, че не са готови за протести.
Фотограф: ЮЛИЯ ЛАЗАРОВА
Диктатурата на прокуратуратаОт коментар на политолога Евгений Дайнов за "Дневник"ГЕРБ е в шок и ужас. БСП се чуди дали всички гласове за Радев са нейни (не са). Десницата се опитва да се изтегли от блатото, хванала се за косата, чрез нов проект. Следовниците на Алфред Розенберг се броят, Слави Трифонов прави тромави маневри през Мая Манолова.Никой не се навежда, за да вземе властта, търкаляща се по паважа – освен, както стана и миналия път, Сотир Цацаров. Затова не се радвайте на повдигнатите от него обвинения към червени и герберски министри.Да си припомним. При февруарските протести от 2013 година партиите, а заедно с тях и държавата, изпаднаха в ступор. Никой не знаеше какво да прави. На този фон отекна призивът на главния прокурор ЕРП-тата да "замразят" цените на тока. И те, инак безпардонни монополисти, пишещи сметките "на око", се вслушаха.Година по-късно дойде разпадът на КТБ. Финансовата система се заклати, политиците заговориха за затваряне на целия банков сектор, за да не се срути. БНБ гледаше отстрани, КФН ръфаше медии.Затова пък отново се намеси Цацаров. Привика – неизвестно на какво конституционно основание – при себе си за консултации по КТБ основните фактори в държавата. И те дойдоха – неизвестно по силата на какви конституционни съображения.Още тогава имах възможността да предупредя: с подобни маневри Цацаров отхапва парчета власт, които не му принадлежат. И никога няма да ги изплюе, защото има ясна цел: от главен прокурор да стане главна политическа сила в републиката.Минаха изборите от 2014-а и Цацаров не върна отхапаните парчета държавна власт. Напротив – отхапа още. Успя да формира само за една година собствено парламентарно мнозинство от 204 депутати. Това позорно мнозинство единодушно и с възторг скалпира съдебната реформа.Днес отново всички се щурат и отново Цацаров отхапва парчета държавна власт. Затова симетрично повдига обвинения и към министри на БСП, и към министри на ГЕРБ. Подчинява и двете големи партии, както инак се прави при дресировката на кучета.При кучетата целта е да свикнат винаги да те гледат в очите в очакване на заповед. По отношение на държавата целта е оттук насетне, каквото и да става на избори, главният прокурор да е онзи, който да казва какво да се прави – кой да е премиер, кой – министър, а кой – шеф на агенция.Докато медийните маши тракат по темата "соросоиди клатят държавата", а Борисов блее за "агнешки главички", в страната върви съвсем реален преврат. Властта се взима от главния прокурор.Сам воинът обаче, дори да е главен прокурор, не е воин. Винаги трябва и войска. Тази войска е онази партия, от която няма обвинени – ДПС.От почти 600 000 гласа през 2009 година на скорошните президентски избори ДПС падна до 250 000 – не много над резултата на Трайчо Трайков. С такъв резултат няма как ДПС отново да се намести в управлението на държавата. Затова се търси друг, заобиколен начин.С какви ресурси разполага ДПС в тази смъртно опасна игра? С пари и с мед чрез своя депутат Пеевски. Със секретните органи за сигурност на държавата като ДАНС и подобни. И с главен прокурор.Ако тази операция успее, ще хлътнем в мрака за много дълго време. И няма никакво значение дали ще направим това по пропорционалната система или мажоритарно, с "абсолютно мнозинство" и под акомпанимента на "Едно ферари с цвят червен".-----------Игра на троновеОт коментар на политолога Даниел Смилов за "Клуб Z"Румен Радев може би не е по-различен от Борисов в желанието си да "балансира" между евроатлантизма и Путин. Генералът летец наистина е видял достатъчно от системата на НАТО, за да разбира истинската ѝ стойност и да не е готов да я пожертва с лека ръка.И все пак победата на Радев е по-сериозна крaчка в посока на Евразия въпреки личните разбирания и намерения на "натовския" генерал. Това е така поради следното:Едно са личните качества и намерения, друго е публичният образ, който се изгражда и който отеква в обществото. Образът на Радев в кампанията беше определено амбивалентен, за да се харесва и на най-крайните русофили – на тези, които искат да вкарат България в Евразия. Например Николай Малинов от сдружение "Русофили", изглежда, вижда в избирането на Радев просто първа стъпка към изваждането на страната от НАТО.Радев съзнателно капитализира двусмислеността на собствения си образ, за да обединява различните крила на левицата. Затова за едни той е повече "натовски" генерал, а за други просто Щирлиц в тила на врага, който цели да разсипе НАТО. Без значение какъв е в душата си Радев самото съществуване на тези публични образи е проблем за страната, който ерозира прозападните нагласи и създава вредни очаквания.Заменяйки Борисов като балансьор, Радев вече ще търси новата "среда" между една поотслабена проевропейска позиция и едно все по-шумно евразийство. В този смисъл става ясна основната грешка на Борисов с "балансирането" по тези теми: позиционирайки се като арбитър, той успя да легитимира все по-крайни и по-крайни позиции. Не бих се учудил, ако в мандата на Радев видим и опити за референдум за членството ни в НАТО, а защо не и ЕС. Доскоро тези теми – съвсем справедливо – бяха считани за налудничави.Русия бързо се възползва от ситуацията и "маркира" Радев еднозначно като свой. Това може би е просто опортюнизъм – желание на руската страна да се възползва от ситуацията. Дори и да не допуснем, че Нинова не е обсъждала номинацията на Радев с Путин и членове на разузнавателната общност на Москва, самият факт на "брандиране" на Радев от руснаците като "свой" е достатъчно показателен. Дотук той не е направил нищо в посока дистанциране от това "брандиране". За да противодейства на него, едва ли ще е достатъчно обаче да каже просто, че той е български патриот или някоя подобна станала вече клиширана фраза.БСП като цяло играят опасна игра – те отприщват страсти, които след това няма да могат да контролират. Истерията спрямо бежанци и мигранти по време на кампанията – истерия, за която и Радев активно съдействаше – поражда настроения и възможности за политически радикализъм, които ще ни преследват години напред.----------------------Москва не вярва на сълзиОт коментар на бившия посланик в Русия и енергиен консултант Илиян Василев в личния му фейсбук профилЧудех се на радостта на много мои приятели, че Борисов загубил и бил натикан в ъгъла, гледах безумието, че се радват на проблемите в ГЕРБ, и глупостите, които правят. През цялото време на президентските избори предупреждавах - манипулират гнева на хората, за да дойде момент, в който Цацаров ще разчисти терена от всички, които пречат на влизането на ДПС и библиотекарите във властта.Ще опитат първо през ГЕРБ - тандемът Павлова, Горанов, Цветанов, Вежди и т.н. Ще се опитат да продължат да опитомяват Борисов, като го изолират от другите министри, които са склонни за коалиция само вдясно, част от които ги извикаха днес. Накрая или ще слуша, или ще го привикат на разпит.Така и не разбраха, че руснаците възприемат премиера като заплаха и противник въпреки всички му финтове. Москва е заложила изцяло на Нинова, националистите и ДПС. Разбира се, и на президента. Този план се реализира през Цацаров и ДАНС.Крайно време е да разберете, че "ура" политиката е изключително полезна за операцията, която трябва да доведе БСП и ДПС с националистите на власт. Мажоритарната система ще бетонира властта им. Да не мислите, че не са готови за протести. Само че този път няма да намерите Местан.Не е нужно да харесвате Борисов, нито да му давате нов шанс. Подкрепяйте си всеки кандидат, когото харесвате - просто не играйте игрите на Нинова, ДПС и сие.


description: Инвестицията изстреля оборота на БФБ - София, а Sofix проби 550 пункта

title: Четири пенсионни фонда инвестираха 22 млн. лв. в борсовия фонд на "Експат"

maintext:
Основният индекс на борсата се повиши с 4%
© Анелия Николова
Пенсионните дружества "Доверие", "Алианц България", "ДСК Родина" и НН (бивше ING) са инвестирали 22 млн. лв. в борсово търгувания фонд Expat Bulgaria SOFIX UCITS ETF, съобщиха от управляващото му дружество. Това е най-голямата еднократна инвестиция досега в него, с което общите му активи стават 24 млн. лв. Поръчката е на първичен пазар, което означава, че това се отразява директно в инвестиции на БФБ - София. Това се усети още в понеделник, като оборотът на борсата достигна малко над 19 млн. лв. "Управляващото дружество на фонда води разговори за приобщаването и на други големи институционални инвеститори към този важен за българската финансова система проект", стана ясно от съобщението.Новата инвестиция си пролича веднага и на пазара, като по време на сесията бяха изтъргувани големи пакети от акции на "Софарма", "Монбат", "Химимпорт" и "Адванс терафонд", които имат сред най-големите тегла в ETF-a. Напливът на средства във фонда доведе и до поскъпване на акциите, като 13 от 15 емисии затвориха с ръст в цената. Лидери бяха "Индустриален капитал холдинг" (21.15%) и "Индустриален холдинг България" (7.78%). Емисиите на зелено и концентрираният оборот донесоха повишение от близо 4% при основния индекс на борсата. Той затвори търговията на 551.27 пункта, най-високата стойност от юли 2014 г.Европейските акции прекъснаха серия от 6 сесии на понижение в деня преди президентскитеизбори в САЩ. Политиката в най-голямата икономика даде сериозно отражение при акциите, като S&P 500 записа най-дългата губеща серия в последните 35 години, а азиатските индекси се задържаха на червено.Пазарът в Европа нарасна, което се отрази на общите индекси - EuroStoxx 600 се повиши с 1.37%, а FTSEurofirst 300 добави 1.45%. Банковите акции бяха водещият фактор. "Ако видим победа на Клинтън във вторник, можем да видим възстановяване при рисковите активи като акциите, както и при мексиканското песо. При такъв сценарий е възможно да има разпродажби при златото и ДЦК на САЩ, покачвайки доходността по тях, което пък може да се пренесе и при долара", коментира пред Reuters Катлийн Бруукс от City Index.Във Франкфурт DAX се покачи с 1.61%, като акциите не Deutsche Bank (5.07%) и Commerzbank (3.93%) оглавиха печелившите емисии. Банковият сектор беше водещ и в Лондон. Акциите на HSBC поскъпнаха с 4.40%, въпреки че банката отчете загуба през третото тримесечие заради еднократен ефект. По-важното беше 13% ръст в приходите от инвестиционно банкиране, донесени от посредничество по дългово финансиране. Основният британски индекс FTSE 100 се покачи с 1.45%, а френския САС 40 нарасна с 1.66%. На борсата в Париж възстановяване имаше при акциите на Nokia, които поскъпнаха с 4.43%. Финансовият сектор също допринесе, като акциите на застрахователя АХА се котираха с 4% повишение, а тези на BNP Paribas покачиха цената си 3.20%.Ценният метал изгуби 1.35% от стойността си до 1 287.95 долара за тройунция, а среброто поевтиня с 0.76% до 18.227.ОПЕК отново се опита да вдъхне оптимизъм на петролния пазар. Членовете на организацията не се разбраха за квотите по ограничаване на предлагането през октомври, но ще имат шанс да го сторят в последния ден на ноември. Днес главният секретар на организацията Мохамед Баркиндо заяви, че ОПЕК е близо до свиване на предлагането. WTI поскъпна с 1.25% до 44.64 долара за барел, а брент добави близо процент до 46.02.Политическата турбуленция преди изборите подсили и долара. Индексът му срещу водещите валути нарасна с 0.76%, а за това спомогна йената, която изгуби 1.37% до 104.47. Корекция имаше при еврото (-0.74% до 1.1058) и паунда (-0.81% до 1.2418), а швейцарският франк изгуби 0.75% до 0.9755 за долар.